Amogela baeng: “Se lebaleñ go ichupa loratō mo baeñeñ,” Bibela e re gakolola jalo. (Bahebera 13:2) Mme re tshwanetse go gakologelwa go supa lorato segolobogolo mo go ba ba mo khutsafalong. Go na le gore o ba laletse fela ka go re “lo ka tla nako nngwe le nngwe fela,” baya letsatsi le nako. Fa ba gana, o se ka wa ineela motlhofo fela. Go ka nna ga tlhokega gore o ba kgothatse ka bonolo. Gongwe ba ganne taletso ya gago ka gonne ba tshaba gore ba tla thubega ka selelo fa pele ga ba bangwe. Gongwe ba ka nna ba ikutlwa ba le molato fa ba itumelela dijo le botsalano ka nako e e ntseng jalo. Gakologelwa mosadi yo o neng a rata go tshola baeng yo o umakiwang mo Bibeleng ebong Lidia. Fa a sena go lalediwa kwa ntlong ya gagwe, Luke o ne a re, “Me a re patèlèla.”—Ditihō 16:15.